Bestyrelserne i Nordjyske Bank og Nørresundby Bank har i dag underskrevet fusionsplan.

I dag blev planen om Danmarks 11. største bank underskrevet. Bestyrelserne i Nordjyske Bank og Nørresundby Bank underskrev i dag en fælles fusionsplan og -redegørelse, hvorefter der planlægges en fusion mellem Nordjyske Bank som den fortsættende bank og Nørresundby Bank som den ophørende bank. I konsekvens af fusionens gennemførelse vil Nørresundby Bank ophøre med at eksistere som en juridisk enhed, og alle aktiver og forpligtelser, herunder samtlige medarbejdere i denne bank vil som helhed blive overdraget til den fortsættende bank, Nordjyske Bank.